
În atenția candidaților propuși pentru numirea în calitate de membru al Consiliului de Supraveghere[footnoteRef:2]  [2:  Se aplică în cazul candidaților pentru poziția de membru/membru provizoriu al Consiliului de Supraveghere, precum și în cazul membrilor/membrilor provizorii ai Consiliului de Supraveghere, numiți de adunarea generală a acționarilor, respectiv de Consiliul de Supraveghere.] 

Notă de informare privind prelucrarea datelor cu caracter personal
OMV Petrom S.A.[footnoteRef:3], în calitate de operator de date cu caracter personal (“Societatea”), vă informează cu privire la prelucrarea datelor dvs. cu caracter personal conform Regulamentului UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (“GDPR”), având în vedere calitatea dvs. de candidat la poziția de membru în Consiliul de Supraveghere și ulterior, în situația numirii, având în vedere calitatea de membru în Consiliul de Supraveghere, astfel: [3:  cu sediul în Petrom City, str. Coralilor nr. 22, sector 1, București, România, înregistrată la Registrul Comerțului sub nr. J1997008302407, cod fiscal 1590082.] 

Scopul prelucrării: datele dvs. sunt prelucrate în legătură cu:
· înregistrarea propunerii de candidatură și evaluarea acesteia în scopul realizării procesului de propuneri, publicare, informare a acționarilor și vot în cadrul adunării generale a acționarilor sau a procesului de propuneri și vot în cadrul ședinței Consiliului de Supraveghere (după caz) cu privire la alegerea membrilor Consiliului de Supraveghere al Societății, precum și 
· în situația alegerii ca membru în Consiliul de Supraveghere al Societății, în vederea înregistrării la Registrul Comerțului din România ulterior numirii precum și gestionarea internă a acestei calități, respectiv în vederea îndeplinirii obligațiilor societare, realizării managementului administrativ, inclusiv asistență și consultanță (de business sau juridică). 
Ce date putem prelucra: numele și prenumele, gen, date de identificare (serie și număr act de identitate, CNP, data nașterii), copie act de identitate (CI / pașaport), semnătură, date de contact (adresă reședință /domiciliu sau de email, număr de telefon), imagine, orice alte date necesare efectuării înregistrărilor legale, comunicării convocărilor, a hotărârilor (după caz) și a oricăror alte informații și documente de interes, date legate de calificarea profesională din documentele de candidatură (CV), informațiile incluse în chestionarul și declarația aferentă privind independența și cea privind conflictele de interese, precum și orice alt tip de date privind candidatura ce ar putea fi incluse în potențiale politici interne de nominalizare și evaluare. 
În contextul propunerilor de candidatură, sursa datelor este, de regulă, indirectă, respectiv prin intermediul acționarilor / membrilor Consiliului de Supraveghere îndreptățiți să facă propunerile în conformitate cu Legea Societăților nr. 31/1990 . De aceea, este necesar să aveți disponibile aceste informații din timp și să ne asigurăm că furnizarea datelor dvs. către noi s-a realizat în acord cu voința dvs. În situația numirii în calitate de membru în Consiliul de Supraveghere, sursa datelor va fi de la dvs. în calitate de persoana vizată.
Temeiul juridic al prelucrării:
· Necesitatea respectării și îndeplinirii dispozițiilor legale (art. 6 alin. 1 lit. c) din GDPR) având în vedere Legea Societăților nr. 31/1990 și Legea Emitenților nr. 24/2017 în ceea ce privește procesul de selecție al candidaturii, precum și, în situația numirii dvs. în calitatea de membru al Consiliului de Supraveghere în ceea ce privește îndeplinirea obligațiilor societare ulterioare. În acest sens, vă rugăm să aveți în vedere că pentru înregistrarea valabilă a unei candidaturi și a îndeplinirii procesului, astfel cum este reglementat de lege și în conformitate cu cerințele Codului de Guvernanță Corporativă al Bursei de Valori București, este necesară furnizarea datelor și parcurgerea unor pași obligatorii (inclusiv publicare, informare a acționarilor, după caz). Un refuz al furnizării datelor necesare nouă în vederea îndeplinirii procesului va antrena imposibilitatea derulării procesului cu includerea candidaturii dvs. 
· Interesul legitim (art. 6 alin. 1 lit. f) din GDPR) în ceea ce privește:
a. după caz, inclusiv în situațiile în care publicarea este impusă de legislația aplicabilă sau de regulile de guvernanță corporativă aplicabile, procesul de publicare a informațiilor relevante pe website-ul www.omvpetrom.com, având în vedere: (i) asigurarea transparenței în procesul de selecție și vot al candidaților, astfel încât acționarii să poată lua decizii informate în cadrul adunării generale a acționarilor (după caz); (ii) respectarea principiilor guvernanței corporative, inclusiv a cerințelor din Codul de Guvernanță Corporativă al Bursei de Valori București; (iii) protejarea intereselor Societății și ale acționarilor săi prin furnizarea unor informații esențiale despre candidați (după caz);
b. transmiterea unor comunicări, demararea unor acțiuni, demersuri și realizarea managementului administrativ (inclusiv realizarea unei posibile evaluări anuale a independenței), precum și asistență și consultanță (de business sau juridică).
Datele cu caracter personal pot fi puse la dispoziția unor categorii diferite de persoane fizice sau juridice, în funcție de scopul prelucrării, care pot acționa în calitate de operatori de date sau de persoane împuternicite ale Societății. Astfel, datele fac obiectul dezvăluirii către entitățile care ne asistă în prelucrarea datelor (cum sunt societățile furnizoare de servicii IT, arhivare date), terți (cum sunt, dar fără a se limita la auditori financiari, avocați, consultanți, autorități sau instituții publice) și public, inclusiv acționari în contextul votului în cadrul adunării generale a acționarilor cu privire la alegerea membrilor Consiliului de Supraveghere al Societății (după caz). De asemenea, anumite date sunt făcute publice pe website-ul www.omvpetrom.com în contextul cerințelor de transparență aplicabile societăților listate, o astfel de publicare urmând să aibă loc numai în măsura în care este impusă de legislația aplicabilă sau de normele de guvernanță corporativă aplicabile..
Datele cu caracter personal vor fi prelucrate pentru perioada necesară desfășurării procedurilor de selecție și numire. În cazul în care candidatul nu este selectat, datele vor fi păstrate pentru o perioadă limitată, necesară pentru respectarea obligațiilor legale și pentru apărarea împotriva unor eventuale pretenții sau acțiuni în justiție, în conformitate cu termenele legale de prescripție și cu politicile interne aplicabile. În cazul numirii, datele vor fi păstrate pe durata mandatului și ulterior, în conformitate cu obligațiile legale de arhivare aplicabile.
În contextul prelucrării datelor dvs. personale, beneficiați de anumite drepturi care pot fi exercitate în condițiile legislației în vigoare (în principal, GDPR), inclusiv dreptul de acces, rectificare, ștergere, restricționare, dreptul de a vă opune prelucrării, dreptul la portabilitatea datelor, dreptul de a vă retrage consimțământul, când procesarea este bazată pe consimțământ (după caz) fără ca aceasta să afecteze legalitatea prelucrării efectuate anterior retragerii consimțământului, precum și dreptul de a sesiza autoritatea de supraveghere competentă în domeniu (ANSPDCP). Informații suplimentare despre modul în care Societatea vă prelucrează datele cu caracter personal precum și detalii legate de exercitarea drepturilor găsiți pe website-ul Societății la adresa www.omvpetrom.com (secțiunea Despre noi/Guvernanța corporativă/Protecția datelor). 
Pentru orice întrebări suplimentare referitoare la prelucrarea datelor sau pentru exercitarea drepturilor prevăzute de GDPR puteți contacta direct Responsabilul cu Protecția Datelor (DPO) la privacy@petrom.com ori prin poștă la adresa de corespondență a Societății specificând ”În atenția DPO”.

Subsemnatul (nume, prenume) __________________________, confirm prin prezenta faptul că am luat la cunoștință informațiile de prelucrarea datelor din nota de informare de mai sus. 

Data __________
Semnătura ________________

